किंग खान-काजोल आ ऋतिक रौशन-करीना कपूर का बाद सिनेमा भोजपुरी के जुबली स्टार दिनेशलाल यादव ‘निरहुआ’ आ पाखी हेगड़े हिन्दी सिनेमा के शांहशाह अमिताभ बच्चन आ जया बच्चन के बेटा-पतोहु का भूमिका में नजर आवे वाला बाड़े. निरहुआ-पाखी बिग बी के मेकअप मैन दीपक सावंत के भोजपुरी फिल्म ‘‘गंगा देवी’’ में अमिताभ-जया के बेटा आ पतोहु बनल बावे लोग. एहसे पहिले फिल्म “कभी खुशी कभी गम” में अमिताभ आ जया के बेटा पतोह का भूमिका में शाहरूख खान-काजोल आ ऋतिक-करीना के जोड़ी आइल रहे.
दक्षणा फिल्मस् के बैनर तले बनत एह फिल्म में निरहुआ एगो राजनीतिक कार्यकर्ता के किरदार करत बाड़े.
(प्रशांत निशांत के रपट से)
भोजपुरी परदा के जुबिली स्टार दिनेशलाल यादव निरहुआ आ न॰ 1 अदाकारा पाखी हेगड़े अब भोजपुरी सिनेमा का परदा पर बिग बी अमिताभ बच्चन आ जया बच्चन का साथे नजर अइहें. निरहुआ आ पाखी हेगडे बिग बी अमिताभ बच्चन के मेक अप मैन दीपक सावंत के भोजपुरी फिल्म ‘गंगा देवी’ में बिग बी आ जया बच्चन का साथे परदा पर एक साथे नजर अइहे.
पिछला दिने एह फिल्म के शूटिंग सदी के महानायक अमिताभ बच्चन शुटिंग मुम्बई के फिल्म सिटी में कइले. ‘गंगादेवी’ के निर्माता दीपक सावंत एहसे पहिले गंगा आ गंगोत्री बना चुकल बाड़े. एह फिल्म में गंगा देवी के केन्द्रीय भूमिका में पाखी हेगड़े बाड़ी आ नायक बनल बाड़े निरहुआ. निरहुआ के भूमिका एगो राजनीतिक कार्यकर्ता के बा. एहो लोग का अलावे गुलशन ग्रोवर, अवधेश मिश्रा, गिरीश शर्मा आ भरत शर्मा व्यासो खास किरदार निभावत नजर अइहे.
दक्षणा फिल्म्स के बैनर तले बनत एह फिल्म के निर्देशक अभिषेक चड्डा हउवे. शूटिंग का बाद निरहुआ आ पाखी के कहना रहे कि अमिताभ जी आ जया जी का साथे काम कइल ओह लोग के जिनिगी के एगो यादगार पल रही. अमिताभ बच्चन आ जया बच्चन एह फिल्म में निरहुआ के बाप महतारी बनल बा लोग.
निरहुआ कहले कि एह फिल्म में आजु के राजनीतिक आ सामाजिक माहौल के देखावल गइल बा.
(प्रशांत निशांत के भेजल रपट)
गंगा और गंगोत्री जैसी फिल्मों से भोजपुरी दर्शकों से रु-ब-रु हो चुके अमिताभ बच्चन एक बार फिर गंगादेवी के ज़रिये भोजपुरी दर्शकों के सामने होंगे… निर्माता दीपक सावंत और निर्देशक अभिषेक चड्ढ़ा की इस फिल्म में बिग बी के अलावा जया बच्चन और गुलशन ग्रोवर पहली बार भोजपुरिया दर्शकों से रु-ब- रु होंगे.. दिनेशलाल यादव ‘निरहुआ’ और पाखी हेगड़े स्टारर ‘गंगादेवी’ उत्तर भारत में महिलाओं की सामाजिक और राजनैतिक स्थितियों को बिना लाग-लपेट के सामने लाएगी…
(स्रोत – स्पेस क्रिएटिव मीडिया)
bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva mag_Deva